CELEX: 31982R3522
Language: el
Date: 1982-12-21 00:00:00
Title: Κανονισμός (EOK) αριθ. 3522/82 τής Επιτροπής τής 21ης Δεκεμβρίου 1982 περί παρατάσεως τής ισχύος τών κανονισμών (EOK) αριθ. 3044/79, (EOK) αριθ. 3045/79, (EOK) αριθ. 3046/79 καί (EOK) αριθ. 1782/80 περί τού καθεστώτος κοινοτικής επιβλέψεως στό οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Ισπανίας, Πορτογαλίας καί Αιγύπτου

Avis juridique important

|

31982R3522

Κανονισμός (EOK) αριθ. 3522/82 τής Επιτροπής τής 21ης Δεκεμβρίου 1982 περί παρατάσεως τής ισχύος τών κανονισμών (EOK) αριθ. 3044/79, (EOK) αριθ. 3045/79, (EOK) αριθ. 3046/79 καί (EOK) αριθ. 1782/80 περί τού καθεστώτος κοινοτικής επιβλέψεως στό οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Ισπανίας, Πορτογαλίας καί Αιγύπτου  

Επίσημη Εφημερίδα αριθ. L 369 της 29/12/1982 σ. 0020 - 0020 Ισπανική ειδική έκδοση: Κεφάλαιο 11 τόμος 28 σ. 0107  Πορτογαλική ειδική έκδοση : Κεφάλαιο 11 τόμος 28 σ. 0110 

***** ΚΑΝΟΝΙΣΜΟΣ (ΕΟΚ) αριθ. 3522/82 ΤΗΣ ΕΠΙΤΡΟΠΗΣ  της 21ης Δεκεμβρίου 1982  περί παρατάσεως της ισχύος των κανονισμών (ΕΟΚ) αριθ. 3044/79, (ΕΟΚ) αριθ. 3045/79, (ΕΟΚ) αριθ. 3046/79 και (ΕΟΚ) αριθ. 1782/80 περί του καθεστώτος κοινοτικής επιβλέψεως στο οποίο υπόκεινται οι εισαγωγές ορισμένων κλωστοϋφαντουργικών προϊόντων καταγωγής Μάλτας, Ισπανίας, Πορτογαλίας και Αιγύπτου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  ύστερα από διαβουλεύσεις, στο πλαίσιο της Συμβουλευτικής Επιτροπής που συνεστήθη με το άρθρο 5 του προαναφερόμενου κανονισμού,  Εκτιμώντας:  ότι, δια του κανονισμού (ΕΟΚ) αριθ. 2819/79 (2), όπως τροποποιήθηκε και παρατάθηκε τελευταία δια του κανονισμού (ΕΟΚ) αριθ. 3521/82 (3), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων παραγωγής ορισμένων τρίτων χωρών σε καθεστώς κοινοτικής επιβλέψεως·  ότι, δια των κανονισμών (ΕΟΚ) αριθ. 3044/79 (4), (ΕΟΚ) αριθ. 3045/79 (5), (ΕΟΚ) αριθ. 3046/79 (6) και (ΕΟΚ) αριθ. 1782/80 (7), η Επιτροπή υπέβαλε τις εισαγωγές ορισμένων κλωστοϋφαντουργικών προϊόντων καταγωγής Μάλτας, Ισπανίας, Πορτογαλίας και Αιγύπτου σε καθεστώς κοινοτικής επιβλέψεως και ότι η ισχύς των κανονισμών αυτών λήγει στις 31 Δεκεμβρίου 1982·  ότι οι λόγοι που έχουν δικαιολογήσει την έκδοση αυτών των κανονισμών περί επιβλέψεως εξακολουθούν να υφίστανται και πρέπει οι εν λόγω κανονισμοί να εξακολουθήσουν να ισχύουν και να παραταθεί η ισχύς τους για μια συμπληρωματική περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του καθεστώτος κοινοτικής επιβλέψεως των εισαγωγών για ορισμένα κλωστοϋφαντουργικά προϊόντα καταγωγής Μάλτας, Ισπανίας, Πορτογαλίας και Αιγύπτου, το οποίο θεσπίσθηκε από τους κανονισμούς (ΕΟΚ) αριθ. 3044/79, (ΕΟΚ) αριθ. 3045/79, (ΕΟΚ) αριθ. 3046/79 και (ΕΟΚ) αριθ. 1782/80, παρατείνεται έως τις 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983 και ισχύει έως τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 320 της 15. 12. 1979, σ. 9.  (3) Βλέπε σ. 14 της παρούσας Επίσημης Εφημερίδας.  (4) ΕΕ αριθ. L 343 της 31. 12. 1979, σ. 8.  (5) ΕΕ αριθ. L 343 της 31. 12. 1979, σ. 11.  (6) ΕΕ αριθ. L 343 της 31. 12. 1979, σ. 12.  (7) ΕΕ αριθ. L 174 της 9. 7. 1980, σ. 16.